Balikpapan mulanya matan kampung-kampung paiwakan di higa Selat Makassar rahatan abad ka-19. Pangaburan panambayan sumur minyak di kuta ini dimulai pas 10 Pibruari 1897, nang imbahnya ditatapakan sabagai hari jadi Kuta Balikpapan. Pas tahun 1907, Bataafsche Petroleum Maatschappij (BPM) mandiriakan kantur di kuta ini, nang lalu diumpati lawan masuknya investasi matan baragam parusahaan multinasiunal. Parikunumian kuta nang tumbuh hancap banar mamancing banyak buhan pandatang wan ekspatriat ka Balikpapan. Wayah ini, Balikpapan sudah jadi kuta ganal nang multi-etnis wan rancak disambat sabagai salah satu kuta nang layak huni di Indunisia.